ચીને ૨૦૧૨માં તરતા મૂકેલા લીઓનિંગ નામના કેરિયર કરતાં હજુ નામ ન અપાયેલા નવા કેરિયરની ક્ષમતા અને શક્તિ ખૂબ વધારે છે. કેરિયરમાં બાર હજારથી વધારે ઈક્વિપમેન્ટ્સના ભાગ જોડવામાં આવ્યા છે અને એ કામ ૫૩૨ જેટલી ખાનગી કંપનીઓ સહિત ચીનની સાહસિક કંપનીઓએ કર્યું છે અને તેમાં ૩૬૦૦ જેટલી કે‌િબન છે. ચીનના ત્રણ હજાર કારીગરોએ રોજદારી પર એ જહાજનું કામ કર્યું છે. એ ઘણી રીતે લીઓનિંગથી અલગ પડે તેવું છે. આ નવા જહાજ માટેનો ‘આયલેન્ડ’ શોર્ટર છે પણ ‘લેન્ડિંગ સેક્શન’ બહુ લાંબું છે. સરકારની ખબર નથી પણ ભારતીય નૌકાદળના અધિકારીઓ ભારતીય દરિયાઈ સીમામાં ચીનના એ કેરિયર જહાજની હાજરીની ચિંતાના નિરાકરણ માટે મળ્યા, બેઠક યોજવામાં આવી અને ચીનને કઈ રીતે રોકી શકાય તેના ઉપાય વિચારવા ચર્ચા કરાઇ.